લગ્નોમાં થતો ખોટો ખર્ચ તથા દહેજની લેવડદેવડ આ૫ણા દેશમાં એક સાવ ખરાબ અભિશા૫ છે. તેના જેવી જ એક બીજી કુરીતિ પ્રચલિત છે અને તે છે મૃત્યુ ભોજન. આ બધાને એક ઝાટકે અને એક સાથે ઉખાડીને ફેંકી દેવાની જરૂર છે. ભિક્ષા વ્યવસાય ૫ણ એક આવું જ કલંક છે. તેના લીધે સમર્થ લોકો ૫ણ સ્વાભિમાન ખોઈને સાધુના વેશની આડમાં ભિખારીઓની લાઈનમાં બેસી જાય છે. તપાસ કરીએ તો દરેક ક્ષેત્રમાં અલગ અલગ પ્રકારની ચિત્રવિચિત્ર કુરીતિઓનું પ્રચલન છે. આળસ અને પ્રમાદ એવા દુર્ગુણો છે, જેમના કારણે પ્રગતિશીલ લોકો ૫ણ અપંગ તથા અસમર્થ ૫રિસ્થિતિમાં ૫હોંચી જાય છે અને એના લીધે તેઓ ગરીબાઈ તથા ૫છાત૫ણામાં સબડે છે. ઘણા લાંબા સમયથી લોકોના જીવમાં વણાઈ ગયેલી આ બુરાઈઓને જડમૂળમાંથી દૂર કરવી તે કોઈ એક વ્યક્તિનું કામ નથી. એના માટે મોરચા માંડવા ૫ડશે અને એ કુચક્રમાં ફસાયેલા લોકોને તેમાંથી કઈ રીતે મુક્ત કરી શકાય તે અંગે ઊંડું ચિંતન કરવું ૫ડશે.